《锦峰晚眺》
清代·吴暻

迭嶂层层翠欲流，剑门高劈乱山头。堤间野絮蒙归马，墙外花枝入废楼。

碧岸轻烟桃叶暝，朱栏细雨柳丝柔。东风绿尽江南草，啼断莺声不放愁。

作者简介：（1662—?）名或作璟。清江苏太仓人，字元朗。吴伟业子。康熙二十七年进士，由户部主事历官兵科给事中，以事落职。旋入直武英殿，充《书画谱》纂修官。工诗，长于律绝。留心历朝掌故。有《左司笔札》、《西斋集》。